Na podlagi 7. odstavka 57. člena Zakona o javnih uslužbencih (Uradni list RS, št. 63/07 – UPB, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1) in 1. odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS) Upravna enota Izola, Cesta v Pregavor 3 A, 6310 Izolaobjavlja prosto strokovno-tehnično delovno mesto:

**ADMINISTRATOR V v Oddelku za obče zadeve, okolje in prostor (šifra DM 95) – M/Ž**

**Delovno razmerje bo sklenjeno za določen čas, za čas povečanega obsega dela, dve leti, s polnim delovnim časom.**

**Kandidati, ki se bodo prijavili na prosto delovno mesto, morajo izpolnjevati naslednje pogoje:**

* končano srednjo tehniško in drugo strokovno izobraževanje/srednja strokovna izobrazba ali srednjo splošno izobraževanje/srednja splošna izobrazba,
* osnovna raven znanja jezika narodne skupnosti (italijanski jezik).

Pri ugotavljanju izpolnjevanja predpisanega pogoja za osnovno raven znanja italijanskega jezika se upošteva:

* pridobljena osnovna raven znanja italijanskega jezika na podlagi javno veljavnega izobraževalnega programa,
* opravljeno jezikovno usposabljanje pri ustrezni organizaciji za osnovno raven znanja italijanskega jezika, ki ustreza nivoju znanja A2,
* zaključena osnovnošolska obveznost na dvojezični osnovni šoli,
* končana srednja šola, kjer je bil eden od jezikov tudi italijanski, pri čemer oseba predhodno ni končala dvojezične osnovne šole,
* opravljen izpit iz italijanskega jezika na dodiplomskem ali podiplomskem študiju.

**Delovne naloge:**

* izvajanje nalog pisarniškega poslovanja,
* zaračunavanje tiskovin in upravne takse ter druge naloge v zvezi s poslovanjem s strankami,
* upravne overitve,
* razvrščanje, klasifikacija in odprava dokumentarnega gradiva,
* urejanje dokumentarnega in arhivskega gradiva (zavarovanje gradiva pred poškodbami, uničenjem in izgubo ter onemogočanjem uporabe gradiva),
* sodelovanje z arhivom RS pri odbiranju in izročanju arhivskega gradiva ter
* izločanje dokumentarnega gradiva, ki so mu potekli roki hranjenja.

Kandidat vloži prijavo na priloženem obrazcu in poda naslednje pisne izjave:

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto/mesec/dan in ustanova, na kateri je bila izobrazba pridobljena,
2. izjava o znanju jezika narodne skupnosti (italijanskega jezika) na osnovni ravni,
3. izjavo, da za namen tega postopka dovoljuje Upravni enoti Izola pridobitev podatkov iz zgoraj navedenih izjav o izpolnjevanju pogojev za zasedbo delovnega mesta iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Z izbranim kandidatom bo sklenjeno delovno razmerje za določen čas, dve leti, s polnim delovnim časom. Izbrani kandidat bo delo opravljal v prostorih Upravne enote Izola, Cesta v Pregavor 3 A, 6310 Izola.

Kandidat vloži prijavo v pisni obliki na priloženem prijavnem obrazcu, ki ga pošlje v zaprti ovojnici z označbo: **»za objavo prostega delovnega mesta – administrator V«**, na naslov **Upravna enota Izola, Cesta v Pregavor 3 A, 6310 Izola**, in sicer **v roku 10 dni**, ki začne teči naslednji dan po objavi besedila na osrednjem spletnem mestu državne uprave **(https://www.gov.si/zbirke/delovna-mesta/**) in Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: **ue.izola@gov.si**, pri čemer veljavnost prijave ni pogojena z elektronskim podpisom.

Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Vloga, poslana po elektronski pošti, se šteje za pravočasno, če jo do izteka roka prejme informacijski sistem organa.

Informacije o izvedbi postopka zaposlitve daje Jasna Kokoravec vsak delovnik med 8. in 9. uro na telefonski številki 05 66 00 421.

Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Branko Andrejašič

načelnik